En række butikker bygger om og åbner nyt. Det betyder nedsatte priser og outlet-handel for tiden på den øverste del af Strøget i Aarhus og i Ryesgade.

Annonce

En række butikker bygger om og åbner nyt. Det betyder nedsatte priser og outlet-handel for tiden på den øverste del af Strøget i Aarhus og i Ryesgade.

The Body Shop har valgt at lukke butikken på hjørnet af Søndergade og Østergade, og da Vibholm Guld og Sølv har en butik på hver sin side, har ejerne valgt at bygge om og udvide ved at inddrage lokalerne i midten. Det er en større proces, som betyder, at smykkebutikken i Søndergade lukker fra lørdag 13. august. Derfor skal den tømmes mest muligt og alle varer i butikken er nedsat med 30 procent. Smykkerne bliver yderligere nedsat trinvist hen mod lukningen - i de kommende dage med 40 procent.

Urmager-afdelingen på hjørnet af Søndergade og Østergade vil hele tiden holde åbent og servicerer alle kunder, så bestillinger, afhentninger og reperationer fortsætter. Også i de cirka tre uger, hvor der bygges om i smykkebutikken og den tidligere Body Shop.

Den nye forretning åbner i begyndelsen af september.

Der bygges også om for fuld kraft i de tidligere Noa Noa-lokaler øverst i Ryesgade. Kæden Joe & The Juice rykker ind og er i disse dage ved at gøre klar til at servere sandwich og friskpresset juice fra på mandag.

To andre steder på Strøget udnyttes tomme lokaler til outlet-udsalg. Cha Cha kører med stærkt nedsatte priser måneden ud i de lokaler, hvor der før var en slikforretning. Det er overfor Chas E.